ΚΑΝΟΝΙΣΜΟΣ (ΕΟΚ) αριθ. 1729/92 ΤΗΣ ΕΠΙΤΡΟΠΗΣ της 30ής Ιουνίου 1992 για τις λεπτομέρειες εφαρμογής του ειδικού καθεστώτος για τον εφοδιασμό των Καναρίων Νήσων με προϊόντα των τομέων των αυγών και του κρέατος των πουλερικών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1601/92 του Συμβουλίου της 15ης Ιουνίου 1992 για ειδικά μέτρα που αφορούν ορισμένα προϊόντα προς όφελος των Καναρίων Νήσων (1), και ιδίως το άρθρο 3 παράγραφος 4 και το άρθρο 4 παράγραφος 4,

Εκτιμώντας

ότι σε εφαρμογή των άρθρων 2, 3 και 4 του κανονισμού (ΕΟΚ) αριθ. 1601/92 πρέπει να καθορισθούν, για τους τομείς των αυγών και του κρέατος των πουλερικών και για την περίοδο εμπορίας 1992/93, αφενός μεν οι ποσότητες αυγών και κρεάτων των ειδικών εκτιμήσεων που επωφελούνται εξαίρεσης από την εισφορά κατά την άμεση εισαγωγή από τρίτες χώρες ή ενίσχυσης για τις αποστολές προϊόντων που προέρχονται από τις υπόλοιπες χώρες της Κοινότητας και, αφετέρου, τις ποσότητες υλικού αναπαραγωγής που προέρχονται από την Κοινότητα και επωφελούνται ενίσχυσης προκειμένου να ενισχυθεί η ανάπτυξη του δυναμικού παραγωγής του αρχιπελάγους των Καναρίων-

ότι πρέπει να καθορισθούν τα ποσά των προαναφερθεισών ενισχύσεων για τον εφοδιασμό του αρχιπελάγους, αφενός με κρέατα και αυγά και αφετέρου με αυγά προς επώαση και νεοσσούς αναπαραγωγής που προέρχονται από την υπόλοιπη Κοινότητα- ότι οι ενισχύσεις αυτές πρέπει να καθορισθούν λαμβανομένων υπόψη κυρίως των δαπανών για τον εφοδιασμό από την παγκόσμια αγορά, των προϋποθέσεων που οφείλονται στη γεωγραφική θέση του αρχιπελάγους και στη βάση των τιμών που ισχύουν για τις εξαγωγές προς τρίτες χώρες όσον αφορά τα εν λόγω ζώα ή προϊόντα-

ότι οι κοινές λεπτομέρειες εφαρμογής του καθεστώτος εφοδιασμού των Καναρίων Νήσων για ορισμένα γεωργικά προϊόντα καθορίστηκαν από τον κανονισμό (ΕΟΚ) αριθ. 1695/92 της Επιτροπής (2)- ότι πρέπει να θεσπιστούν συμπληρωματικοί κανόνες εφαρμογής προσαρμοσμένοι στις ισχύουσες εμπορικές πρακτικές στους τομείς των αυγών και του κρέατος των πουλερικών, όσον αφορά κυρίως τη διάρκεια ισχύος των πιστοποιητικών εξαίρεσης και ενίσχυσης και το ύψος των εγγυήσεων για την τήρηση των υποχρεώσεων των επιχειρηματιών-

ότι προκειμένου να γίνει ορθή και διοικητική διαχείριση του καθεστώτος εφοδιασμού θα πρέπει να προβλεφθεί ένα χρονοδιάγραμμα υποβολής των αιτήσεων έκδοσης πιστοποιητικών και ένα χρονικό περιθώριο για την εξέτασή τους προκειμένου να εκδοθούν αυτά τα τελευταία-

ότι σε εφαρμογή του κανονισμού (ΕΟΚ) αριθ. 1601/92, το καθεστώς εφοδιασμού εφαρμόζεται από 1ης Ιουλίου 1992- ότι πρέπει να προβλεφθεί η ισχύς των κανόνων εφαρμογής τους από την ίδια ημερομηνία-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης των Αυγών και του Κρέατος των Πουλερικών

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Σε εφαρμογή του άρθρου 2 του κανονισμού (ΕΟΚ) αριθ. 1601/92, οι ποσότητες των προβλέψεων για τον εφοδιασμό σε προϊόντα των τομέων των αυγών και του κρέατος των πουλερικών, που επωφελούνται της εξαίρεσης από την εισφορά κατά την εισαγωγή εφόσον προέρχονται από τρίτες χώρες ή της κοινοτικής ενίσχυσης, καθορίζονται στο παράρτημα Ι.

Άρθρο 2

1. Η ενίσχυση που προβλέπεται στο άρθρο 3 παράγραφος 2 του κανονισμού (ΕΟΚ) αριθ. 1601/92, για τα προϊόντα που περιλαμβάνονται στις προβλέψεις για τον εφοδιασμό και προέρχονται από την κοινοτική αγορά καθορίζεται στο παράρτημα ΙΙ.

2. Τα προϊόντα που επωφελούνται της ενίσχυσης καθορίζονται σύμφωνα με τις διατάξεις του κανονισμού (ΕΟΚ) αριθ. 3846/87 της Επιτροπής (3), και ιδίως τα σημεία 8 και 9 του παραρτήματος.

Άρθρο 3

Η ενίσχυση που προβλέπεται σοτ άρθρο 4 παράγραφος 1 του κανονισμού (ΕΟΚ) αριθ. 1601/92 για την προμήθεια, στις Καναρίους Νήσους, του υλικού αναπαραγωγής πετεινών και ορνίθων που προέρχονται από την Κοινότητα, καθώς επίσης και ο αριθμός των νεοσσών και των αυγών προς επώαση που επωφελούνται της εν λόγω διάταξης καθορίζονται στο παράρτημα ΙΙΙ.

Άρθρο 4

Η Ισπανία ορίζει την αρχή την αρμόδια για:

α) την έκδοση του πιστοποιητικού εξαίρεσης που προβλέπεται από το άρθρο 3 παράγραφος 1 του κανονισμού (ΕΟΚ) αριθ. 1695/92-

β) την έκδοση του πιστοποιητικού ενίσχυσης που προβλέπεται από το άρθρο 4 του ίδιου κανονισμού-

γ) την καταβολή της ενίσχυσης στους ενδιαφερόμενους επιχειρηματίες.

Άρθρο 5

Ισχύουν οι διατάξεις του κανονισμού (ΕΟΚ) αριθ. 1695/92.

Άρθρο 6

1. οι αιτήσεις για πιστοποιητικά υποβάλλονται στην αρμόδια αρχή εντός των πέντε πρώτων εργάσιμων ημερών κάθε μηνός. Η αίτηση γίνεται αποδεκτή μόνον εάν:

α) δεν υπερβαίνει τη μέγιστη διαθέσιμη ποσότητα για κάθε ομάδα προϊόντων που δημοσιεύεται από την Ισπανία-

β) πριν από τη λήξη της προθεσμίας που προβλέπεται για την υποβολή των αιτήσεων έκδοσης πιστοποιητικών, έχει αποδειχθεί ότι ο ενδιαφερόμενος έχει συστήσει εγγύηση:

- 20 Ecu ανά 100 χιλιόγραμμα για τα προϊόντα που αναφέρονται στο παράρτημα Ι και εντάσσονται στις διακρίσεις ΣΟ 0207 και 1602-

- 50 Ecu ανά 100 χιλιόγραμμα για τα προϊόντα που αναφέρονται στο παράρτημα Ι και εντάσσονται στη διάκριση ΣΟ 0408-

- 2 Ecu ανά 100 τεμάχια για τα προϊόντα που αναφέρονται στο παράρτημα ΙΙΙ.

2. Τα πιστοποιητικά εκδίδονται τη δέκατη εργάσιμη ημέρα του μηνός.

Άρθρο 7

1. Η ισχύς των πιστοποιητικών εξαίρεσης λήγει την τελευταία ημέρα του μήνα που έπεται εκείνου της έκδοσής τους.

2. Η ισχύς των πιστοποιητικών ενίσχυσης λήγει την τελευταία ημέρα του δεύτερου μήνα που έπεται εκείνου της έκδοσής τους.

Άρθρο 8

Η καταβολή των ενισχύσεων που προβλέπονται στα άρθρα 2 και 3 πραγματοποιείται για τις ποσότητες εκείνες που πράγματι χορηγήθηκαν.

Άρθρο 9

Τα ποσά των ενισχύσεων που αναφέρονται στα άρθρα 2 και 3 τροποποιούνται, εφόσον παρουσιάζεται ανάγκη λόγω της κατάστασης της αγοράς.

Άρθρο 10

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Ιουνίου 1992.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 173 της 27. 6. 1992, σ. 13.

(2) Βλέπε σελίδα 1 της παρούσας Επίσημης Εφημερίδας.

(3) ΕΕ αριθ. L 366 της 24. 12. 1987, σ. 1.

ΠΑΡΑΡΤΗΜΑ Ι

Προβλέψεις για τον εφοδιασμό των Καναρίων Νήσων για την περίοδο από 1ης Ιουλίου 1992 μέχρι 30 Ιουνίου 1993 σε προϊόντα των τομέων των αυγών και του κρέατος των πουλερικών

Κωδικός ΣΟ Περιγραφή εμπορευμάτων

Ποσότητα

(σε τόνους) (1) ex 0207 Κρέατα και παραπροϊόντα πουλερικών βρώσιμα, κατεψυγμένα, της κλάσης 0105, με εξαίρεση των προϊόντων που εντάσσονται στη διάκριση 0207 23 30 000 ex 0408 Αυγά πτηνών χωρίς το τσόφλι τους και κρόκοι αυγών, αποξηραμένα, έστω και με προσθήκη ζάχαρης ή άλλων γλυκαντικών, κατάλληλα για τη διατροφή 400 1602 31 Άλλα παρασκευάσματα και κονσέρβες κρεάτων ή παραπροϊόντων γάλου 600

(1) Βάρος προϊόντων.

ΠΑΡΑΡΤΗΜΑ ΙΙ

Ύψος της ενίσχυσης που χορηγείται στα προϊόντα που αναφέρονται στο παράρτημα Ι και προέρχονται από την αγορά της Κοινότητας

Κωδικός των προϊόντων Ύψος της ενίσχυσης

(Ecu/100 χιλιόγραμμα) 0207 21 10 000 34 0207 21 90 100 38 0207 21 90 900 25 0207 22 10 000 28 0207 22 90 000 28 0207 41 10 110 8 0207 41 10 990 50 0207 41 11 000 43 0207 41 21 000 10 0207 41 41 000 37 0207 41 51 000 54 0207 41 71 100 43 0207 41 71 200 43 0207 41 71 300 43 0207 41 71 400 5 0207 42 10 110 8 0207 42 10 990 50 0207 42 11 000 28 0207 42 21 000 13 0207 42 41 000 37 0207 42 51 000 18 0207 42 59 000 36 0207 42 71 100 13 0207 43 15 110 8 0207 43 15 990 54 0207 43 21 000 44 0207 43 31 000 15 0207 43 53 000 44 0207 43 63 000 43 0408 11 10 000 96 0408 91 10 000 90

Σημείωση: Οι κωδικοί των προϊόντων καθώς και οι υποσημειώσεις καθορίζονται στον κανονισμό (ΕΟΚ) αριθ. 3846/87, όπως έχει τροποποιηθεί.

ΠΑΡΑΡΤΗΜΑ ΙΙΙ

Εφοδιασμός των Καναρίων Νήσων με υλικό αναπαραγωγής που προέρχεται από την Κοινότητα για την περίοδο από 1ης Ιουλίου 1992 μέχρι 30 Ιουνίου 1993

Νεοσσοί και αυγά προς επώαση

Κωδικός ΣΟ Περιγραφή εμπορευμάτων

Αριθμός Ενίσχυση

(σε Ecu/100 τεμάχια) ex 0105 11 00 Νεοσσοί πολλαπλασιαμού ή αναπαραγωγής (1) 525 000 4,20 ex 0407 00 19 Αυγά προς επώαση που προορίζονται για την αναπαραγωγή νεοσσών πολλαπλασιασμού ή αναπαραγωγής (1) 525 000 3,00

(1) Σύμφωνα με τον ορισμό που περιλαμβάνεται στο άρθρο 1 του κανονισμού (ΕΟΚ) αριθ. 2782/76 του Συμβουλίου.